**Eamon Martin** (født 30. oktober 1961 i Derry i Nord-Irland) er katolsk erkebiskop av Armagh og primas av hele Irland.

Liv og virke
------------

### Prest

Eamon Martin studerte ved presteseminaret i Derry og St. Patrick's College i Maynooth. Han mottok prestevielsens sakrament den 28. juni 1987 fra Derrys biskop Edward Kevin Daly. 

Han var kapellan ved St Eugene's Cathedral i Derry fra 1987 til 1989. Fra 1990 til 1998 var han lærer i Derry. Etter doktorgradsstudier ved Queen's University Belfast fullførte han en mastergrad ved University of Cambridge i 1998/99. 

Fra 1999 til 2008 var han dekan og fra 2010 generalsekretær for Irish Bishops' Conference. Han var også generalvikar i bispedømmet Derry i 2010/11. 

Etter at biskop Séamus Hegarty trakk seg i 2011, ble han utnevnt til administrator av bispedømmet.

### Koadjutorerkebiskop av Armagh

Den 18. januar 2013 utnevnte pave Benedikt XVI ham til koadjutorerkebiskop av Armagh. Erkebiskopen av Armagh, kardinal Seán Baptist Brady, bispeviet ham den 21. april samme år; medkonsekratorer var Charles John Brown, apostolisk nuntius til Irland, og Gerard Clifford, emeritert hjelpebiskop i Armagh.

Holdninger
----------

Abort
I et intervju fra 2013 sa Martin at lovgivere som tydelig og offentlig støtter abort ikke bør søke å motta nattverd, da lovgivere som støtter abort ekskommuniserer seg selv.

Overgrep mot barn
Da han ble utnevnt til koadjutor-erkebiskop av Armagh i 2013, tok Martin opp skandalene om seksuelle overgrep som kom frem i Irland de siste to tiårene, og uttalte at «[en] av de største utfordringene kirken vår står overfor er å erkjenne, leve med og lære av fortiden, inkludert det forferdelige traumet forårsaket av overgrep». Han la til at kirken «aldri kan ta det for gitt at sikkerhetssystemene vi har på plass er robuste og feilsikre, så vi må fortsette å jobbe med det».

Martin var også også direktør i det nasjonale styre for barnevern i den katolske kirke.

Samkjønnede ekteskap
Etter en folkeavstemning banet vei for å tillate ekteskap av samkjønnede i Republikken Irland den 22. mai 2018, sa Martin at den katolske kirke følte sorg og tap (*bereavement*), og kardinal Pietro Parolin, Pavestolens «utenriksminister» kalte resultatet «et nederlag for menneskeheten».Martin refererte til Parolins kommentarer som uttrykk for den katolske kirkes dype overbevisning om av ekteskapet i den katolske kirke:

> En av vanskelighetene med debatten var at vi hadde to parallelle diskusjoner på gang. Den ene handlet om betydningen av ekteskap og den andre handlet om å respektere homofile og vise toleranse,» sa han. «Jeg tror det kardinal Parolin ga uttrykk for var vår dype overbevisning om ekteskapets betydning. Han sa tre ting. Han sa, se, jeg er trist over resultatet som jeg tror mange mennesker i dette landet også er. Han sa at dette ikke bare er et nederlag for kristne prinsipper, det er et nederlag for menneskeheten. Jeg tror det han prøvde å gjøre var å uttrykke tapet som har skjedd her, og vi føler at det er et tap (*bereavement*). Noe veldig unikt og verdifullt har gått tapt. Det er ikke på noen måte å si at det ikke er mange som var veldig fornøyd med resultatet, og det kunne vi se på kvelden for resultatet.
> 
> 
> Eamon Martin til *The Irish Times*
> 
> 

Forenet Irland
I 2016 uttrykte Martin sin støtte til et forenet Irland, og sa: «Jeg mener at Irland bør være ett, og jeg vil gjerne arbeide for det, og fortsette å arbeide for det, med fredelige midler og med overtalelse, og erkjenner at det er mange mennesker på denne øya som ikke ønsker det. I den grad jeg tror grensen mellom Nord-Irland og resten av Irland har blitt stadig mindre viktig, vil jeg gjerne se at den utviklingen fortsetter.

Covid-19-pandemien
I en tale til *News* at One på *RTÉ Radio 1* den 29. oktober 2020 kritiserte Martin innføringen av et forbud mot alle offentlig gudstjenester i Irland ved innføringen av nivå 3-restriksjoner under COVID-19-pandemien, og sa at et slikt forbud var blitt pålagt uten noen meningsfull dialog med religiøse ledere over hele øya. Han sa at han ikke kjente til noen bevis på at kirkebygninger hadde vært en kilde til smitte eller spredning av sykdommen.

### Erkebiskop av Armagh

Den 8. september 2014 innvilget pave Frans hans forgjengers avgang, og Eamon Martin ble ordinarie erkebiskop.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Giovanni Carlo Boschi (1715-1788) \*1760
* Kardinal Bartolomeo Pacca (1756-1844) \*1786
* Pave Gregor XVI (1765-1846) \*1831
* Kardinal Castruccio Castracane degli Antelminelli (1779-1852) \*1844
* Kardinal Paul Cullen (1803-1878) \*1850
* Erkebiskop Joseph Dixon (1806-1866) \* 1852
* Erkebiskop Daniel McGettigan (1815-1887) \*1856
* Kardinal Michael Logue (1840-1924) \*1879
* Kardinal Joseph MacRory (1861-1945) \*1915
* Kardinal John Francis D'Alton (1882-1963) \*1942
* Kardinal William John Conway (1913-1977) \*1958
* Kardinal Seán Brady (1939-) \*1995
* Erkebiskop *Eamon Martin* (1961- ) \*2013

Referanser
----------

1. ↑  *Irland: Papst ernennt Koadjutor für Armagh*, Radio Vatikan, 18. lanuar 2013.
2. ↑  Nolan, Larissa; O'Brien, Stephen (19. mai 2013). «Church warns pro-abortion TDs». *The Sunday Times*. Arkivert fra originalen 26. mai 2015. Besøkt 29. desember 2023.
3. ↑  McGarry, Patsy (18. januar 2013). «Eamon Martin to succeed Brady». *Irish Times*.
4. 1 2  «Monsignor Eamon Martin – profile». *BBC News*. 18. januar 2013.
5. ↑  Buckley, Dan (3. juni 2015). «Archbishop Eamon Martin: Church is 'bereaved' by yes vote». *Irish Examiner* **(engelsk)**. Besøkt 2. mars 2023.
6. ↑  Toppa, Sabrina (27. mai 2015). *Church Calls Irish Gay Marriage Vote a 'Defeat for Humanity'*. *Time* **(engelsk)**.
7. ↑  Thompson, Sylvia (2. juni 2015). «Catholic Church 'bereavement' after same-sex marriage vote». *Irish Times*.
8. ↑  Black, Rebecca; MacDonald, Sarah (27. mai 2016). «Archbishop Martin calls for united Ireland». *Belfast Telegraph*.
9. ↑  Mac Donald, Sarah (29. oktober 2020). «'No evidence we know of that church is source of contagion' - Archbishop Eamon Martin critical of blanket ban on public worship». *Irish Independent* **(engelsk)**. Besøkt 2. mars 2023.
10. ↑  «Rinuncia e successione dell’Arcivescovo di Armagh (Irlanda)». *Bollettino* **(italiensk)**. Sala Stampa della Santa Sede. 8. september 2014. Besøkt 8. september 2014.
11. ↑  martinea, lest 29. desember 2023

|  |  |
| --- | --- |
| Oppslagsverk/autoritetsdata | Catholic-Hierarchy
 |